Vila
Vila (angļu un bislamā: Port Vila) ir Vanuatu galvaspilsēta un valsts lielākā pilsēta. 2016. gadā pilsētā dzīvoja 51,4 tūkstoši iedzīvotāju. Tā atrodas Efatas salas dienvidu krastā. Vila ir valsts ekonomiskais un komerciālais centrs. Šajā pilsētā atrodas Bauerfīldas starptautiskā lidosta un tā ir viena no Dienvidu Klusā okeāna Universitātes atrašanās vietām. Pilsētā valda tropiskais klimats.